NOTĂ INFORMATIVĂ
la proiectul de decizie „Cu privire la aprobarea materialelor lucrărilor cadastrale de delimitare în mod masiv a bunurilor immobile, proprietate publică a raionului Ștefan Vodă, amplasate în limitele orașului Ștefan Vodă”
Proiectul de decizie este elaborat în scopul aprobării materialelor lucrărilor cadastrale de delimitare în mod masiv a unor bunuri imobile proprietate publică a raionului Ștefan Vodă, amplasate în limitele orașului Ștefan Vodă.
Necesitatea promovării proiectului este determinată de implementarea Programului de stat pentru delimitarea bunurilor imobile, inclusiv a terenurilor proprietate publică, aprobat prin Hotărârea Guvernului nr. 80/2019, în cadrul Proiectului „Înregistrarea și evaluarea funciară”.
Lucrările cadastrale au fost executate în baza Contractului de prestare a serviciilor nr. MD-PSA-290411-NC-REB/3 din 4 august 2022, de către S.C. „Terralex Grup” S.R.L., fiind întocmite materialele cadastrale necesare delimitării bunurilor imobile proprietate publică a raionului Ștefan Vodă.
Prin proiect se propune aprobarea materialelor lucrărilor cadastrale (procese-verbale, planuri geometrice și planuri de contur) privind delimitarea și stabilirea hotarelor pentru următoarele bunuri imobile:
· terenul cu nr. cadastral 85012110096;
· terenul cu nr. cadastral 85012130103;
· terenul cu nr. cadastral 85012130123, împreună cu construcția cu nr. cadastral 85012130123.15;
· terenul cu nr. cadastral 85012130124;
· terenul cu nr. cadastral 85013020080;
· terenul cu nr. cadastral 85013030031;
· terenul cu nr. cadastral 85013040073;
· terenul cu nr. cadastral 85012130111, împreună cu construcția cu nr. cadastral 85012130111.01;
· terenul cu nr. cadastral 85012130001,
toate încadrate în domeniul public al raionului Ștefan Vodă și amplasate în limitele orașului Ștefan Vodă.
Aprobarea materialelor lucrărilor cadastrale este necesară pentru finalizarea procedurii de delimitare a proprietății publice, înregistrarea corespunzătoare a bunurilor în Registrul bunurilor imobile și asigurarea administrării eficiente a patrimoniului public al raionului Ștefan Vodă.
Temeiul juridic al proiectului îl constituie prevederile art. 55 alin. (3¹³) din Legea cadastrului bunurilor imobile nr. 1543/1998, art. 22 alin. (2) din Legea nr. 29/2018 privind delimitarea proprietății publice, Regulamentul privind modul de delimitare a bunurilor imobile proprietate publică, aprobat prin Hotărârea Guvernului nr. 63/2019, precum și art. 43 alin. (2) și art. 46 din Legea nr. 436/2006 privind administrația publică locală.
Implementarea prezentei decizii nu implică alocarea unor mijloace financiare suplimentare din bugetul raional, lucrările fiind executate în cadrul Programului de stat și al Proiectului „Înregistrarea și evaluarea funciară”.
Adoptarea proiectului va asigura delimitarea și evidența cadastrală corectă a bunurilor imobile proprietate publică a raionului Ștefan Vodă, consolidarea dreptului de proprietate publică asupra acestora și administrarea eficientă a patrimoniului public, în conformitate cu prevederile legislației în vigoare.
